b"\n_START_ARTICLE_\nIodat de potassi\n_START_SECTION_\nDescripci\xc3\xb3\n_START_PARAGRAPH_\nEl Iodat de potassi es pot trobar en forma de pols cristal\xc2\xb7l\xc3\xad de color blanc o de cristalls incolors (transparents) i inodors (no desprenen cap tipus d'olor), per\xc3\xb2 si es posa en contacte amb una flama es torna de color violeta. Aquesta oxosal \xc3\xa9s molt soluble en aigua i \xc3\xa0cid sulf\xc3\xbaric, mentre que en alcohol et\xc3\xadlic no ho \xc3\xa9s. El iodat de potassi no \xc3\xa9s ign\xc3\xadfug per si mateix, per\xc3\xb2 pot provocar la ignici\xc3\xb3 en materials combustibles. A m\xc3\xa9s, aquest \xc3\xa9s nociu si s'ingereix.\n_START_SECTION_\nS\xc3\xadntesi\n_START_PARAGRAPH_\nEn la preparaci\xc3\xb3 del iodur de potassi obtenim un compost, a partir de l'acci\xc3\xb3 del iode sobre el hidr\xc3\xb2xid de potassi, en el qual li augmentem la temperatura per evaporar una part del producte. El residu que queda \xc3\xa9s el iodat de potassi, que es dissol en aigua a alta temperatura i es fa cristal\xc2\xb7litzar. _NEWLINE_Tamb\xc3\xa9 es pot obtenir fent reaccionar el iodur de potassi amb permanganat pot\xc3\xa0ssic:  _NEWLINE_IK + 2KMnO\xe2\x82\x84 + H\xe2\x82\x82O \xe2\x86\x92 2KOH + 2MnO\xe2\x82\x82 + KIO\xe2\x82\x83\n_START_SECTION_\nUsos\n_START_PARAGRAPH_\nCom que, al posar-se en contacte amb una flama, es torna de color violeta s'usa per detectar la pres\xc3\xa8ncia de potassi en una mostra. Tot i aix\xc3\xad el seu principal us \xc3\xa9s com a reactiu i com a medi oxidant en determinades reaccions. En la ind\xc3\xbastria qu\xc3\xadmica s'utilitza per a la determinaci\xc3\xb3 del zinc i l'ars\xc3\xa8nic, en medicina s'utilitza com a antis\xc3\xa8ptic i en el sector agr\xc3\xadcola com additiu en pinsos."